送陳真谷赴邢州幕
作者：家鉉翁
朝代：宋

paragraphs: 嗟余仗節五寒暑，豈不欲歸迷歸路。
天涯獲識我輩人，乃是三生林壑侶。
病身不死頼公藥，僦屋無人因公戶。
蕭然一身水上萍，惟公爲我北道主。
前晨除書到里門，雖爲公喜惜公去。
明朝欲別更悽然，誰爲我依有文度。
公身方健供時需，人生富貴在遲暮。
衣錦歸來定何年，我帆已落吳松浦。
再見便作來生期，臨分哽咽不得語。